Euroopan hiili- ja teräsyhteisön jäsenvaltioiden ja Egyptin arabitasavallan sopimus



Virallinen lehti nro L 316 , 12/12/1979 s. 0002 - 0012

Suomenk. erityispainos Alue 11 Nide 8 s. 0061

Ruotsink. erityispainos Alue 11 Nide 8 s. 0061

Kreikank. erityispainos: Luku 11 Nide 17 s. 0005

Espanjank. erityispainos: Luku 11 Nide 11 s. 0247

Portugalink. erityispainos: Luku 11 Nide 11 s. 0247



SOPIMUS Euroopan hiili- ja teräsyhteisön jäsenvaltioiden ja Egyptin arabitasavallan (79/1028/EHTY) BELGIAN KUNINGASKUNTA, TANSKAN KUNINGASKUNTA, SAKSAN LIITTOTASAVALTA, RANSKAN TASAVALTA, IRLANTI, ITALIAN TASAVALTA, LUXEMBURGIN SUURHERTTUAKUNTA, ALANKOMAIDEN KUNINGASKUNTA JA ISON-BRITANNIAN JA POHJOIS-IRLANNIN YHDISTYNYT KUNINGASKUNTA Euroopan hiili- ja teräsyhteisön jäsenvaltiot, jäljempänä "jäsenvaltiot" sekä EGYPTIN ARABITASAVALTA, jotka KATSOVAT, että Euroopan talousyhteisö ja Egyptin arabitasavalta tekevät yhteisöön kuuluvia aloja koskevan yhteistyösopimuksen, PYRKIVÄT samoihin tavoitteisiin ja haluavat löytää vastaavat ratkaisut Euroopan hiili- ja teräsyhteisön alalla, ja OVAT PÄÄTTÄNEET näiden tavoitteiden toteuttamiseksi ja ottaen huomioon, että minkään tämän sopimuksen määräyksen ei voi tulkita vapauttavan sopimuspuolia muihin kansainvälisiin sopimuksiin perustuvien velvoitteidensa noudattamisesta, TEHDÄ TÄMÄN SOPIMUKSEN ja ovat tätä varten nimittäneet täysivaltaisiksi edustajikseen: BELGIAN KUNINGASKUNTA: ulkoasiainministeri Renaat VAN ELSLANDEn; TANSKAN KUNINGASKUNTA: suurlähettiläs, ministeriön johtajan Jens CHRISTENSENin; SAKSAN LIITTOTASAVALTA: liittotasavallan ulkoasiainministerin Hans-Dietrich GENSCHERin; RANSKAN TASAVALTA: ulkoasiainministeri Louis de GUIRINGAUD'n; IRLANTI: ulkoasiainministeri Garret FITZGERALDin; ITALIAN TASAVALTA: ulkoasiainministeri Arnaldo FORLANIn; LUXEMBURGIN SUURHERTTUAKUNTA: Luxemburgin suurherttuakunnan hallituksen pää- ja ulkoasiainministerin Gaston THORNin; ALANKOMAIDEN KUNINGASKUNTA: Alankomaiden kuningaskunnan ulkoasiainministerin Max van der STOELin; ISON-BRITANNIAN JA POHJOIS-IRLANNIN YHDISTYNYT KUNINGASKUNTA: Ison-Britannian ja Pohjois-Irlannin yhdistyneen kuningaskunnan ulko- ja kansainyhteisö ministerin, parlamentin jäsenen Anthony CROSLANDin; EGYPTIN ARABITASAVALTA: ulkomaankauppaministeri Zakareya Tawfik ABDEL-FATTAHin. 1 artikla Tätä sopimusta sovelletaan liitteessä oleviin Euroopan hiili- ja teräsyhteisölle kuuluviin tuotteisiin. I OSASTO Kauppa 2 artikla Sopimuksen tavoite on edistää sopimuspuolten välistä kauppaa ottaen huomioon niiden kehitystaso ja tarve saavuttaa parempi kaupan tasapaino Egyptin kaupan kasvuvauhdin nopeuttamiseksi sekä sen tuotteiden yhteisön markkinoille pääsyn edellytysten parantamiseksi. 3 artikla Poistetaan tullimaksut ja muut vaikutuksiltaan vastaavat maksut tuotaessa yhteisöön Euroopan hiili- ja teräsyhtei sön alaan kuuluvia, Egyptistä peräisin olevia tuotteita seuraavan aikataulun mukaisesti. >TAULUKON PAIKKA> 4 artikla Jokaisen tuotteen perusmaksu, johon 3 artiklassa tarkoitettua alennusta sovelletaan, on: - alkuperäinen yhteisö: Egyptiin 1 päivänä tammikuuta 1975 tosiasiallisesti sovelletut maksut, - Tanska, Irlanti ja Yhdistynyt kuningaskunta: Egyptiin 1 päivänä tammikuuta 1972 tosiasiallisesti sovelletut maksut. 2. Edellä 3 artiklan mukaisesti lasketut maksut pyöristetään yhden desimaalin tarkkuudella. Jollei muuta johdu siitä, että liittymisehdoista ja perustamissopimusten muutoksista 22 päivänä tammikuuta 1972 tehdyn asiakirjan 39 artiklan 5 kohtaa sovelletaan Irlannin ja Yhdistyneen kuningaskunnan tullitariffin paljoustulleihin ja sekatullien paljousosaan, 3 artiklaa sovelletaan suorittamalla pyöristys neljänteen desimaaliin. 5 artikla 1. Tässä sopimuksessa tarkoitetut, Egyptistä peräisin olevat tuotteet eivät voi tuonnissa yhteisöön saada suositumpaa kohtelua kuin minkä jäsenvaltiot myöntävät toisilleen. 2. Sovellettaessa 1 kohdan määräystä ei oteta huomioon tullimaksuja ja vaikutuksiltaan vastaavia maksuja, jotka perustuvat 4 kohdassa tarkoitetun liittymisehdoista ja perustamissopimusten muutoksista tehdyn asiakirjan 32 ja 36 artiklan soveltamiseen. 6 artikla Poistetaan yhteisöön tuonnin määrälliset rajoitukset ja muut vaikutukseltaan vastaavat maksut tämän sopimuksen voimaantulopäivänä. 7 artikla Samana päivänä allekirjoitetun yhteistyösopimuksen 23-36 artiklan määräyksiä sovelletaan soveltuvin osin tähän sopimukseen. 8 artikla 1. Jos egyptiläisten yritysten tekemät tarjoukset ovat omiaan tuottamaan haittaa yhteismarkkinoiden toiminnalle ja jos tämä haitta aiheutuu hintoihin liittyvien kilpailun edellytysten erosta, jäsenvaltiot voivat toteuttaa aiheelliset toimenpiteet 2 kohdassa tarkoitettuja edellytyksiä ja menettelyjä noudattaen. 2. Sopimuspuolet ilmoittavat sekakomitealle kaikki tarvittavat tiedot ja antavat sille tarvittavan avun asiakirjojen tutkimiseksi ja aiheellisten toimenpiteiden toteuttamiseksi tarvittaessa. Jollei Egypti ole luopunut sääntöjen vastaisesta käytännöstä sekakomitean vahvistamassa määräajassa tai jollei viimeksi mainittu ole tehnyt asiasta päätöstä kuukauden kuluessa siitä päivästä, jolloin asia saatettiin sen käsiteltäväksi, jäsenvaltiot voivat toteuttaa tarpeellisiksi katsomansa suojatoimenpiteet välttääkseen yhteismarkkinoiden toiminnan häiriintymisen tai lopettaakseen sen; ne voivat erityisesti luopua tariffimyönnytyksistä. 9 artikla Sopimus ei muuta Euroopan hiili- ja teräsyhteisön perustamissopimuksen määräyksiä eikä sen määräyksiin perustuvia oikeuksia ja toimivaltaa. II OSASTO Yleiset määräykset ja loppumääräykset 10 artikla 1. Perustetaan sekakomitea, jonka tehtävänä on sopimuksen hallinto ja huolehtii sen moitteettomasta täytäntöönpanosta. Tätä varten se laatii suosituksia. Se tekee päätökset sopimuksessa määrätyissä tapauksissa. Tehdyt päätökset velvoittavat sopimuspuolia, joiden on toteutettava niiden täytäntöönpanon edellyttämät toimenpiteet omien sääntöjensä mukaan. 2. Sopimuksen täytäntöönpanemiseksi oikealla tavalla sopimuspuolet vaihtavat tietoja, ja toisen sopimuspuolen pyynnöstä neuvottelevat sekakomiteassa. 3. Sekakomitea vahvistaa työjärjestyksensä. 11 artikla 1. Sekakomitea muodostuu yhteisön edustajista ja Egyptin edustajista. 2. Sekakomitea tekee päätöksensä yhteisön ja Egyptin yhteisellä sopimuksella. 12 artikla 1. Kumpikin sopimuspuoli toimii vuorollaan sekakomitean puheenjohtajana työjärjestyksessä määrättyjen yksityiskohtaisten sääntöjen mukaisesti. 2. Sekakomitea kokoontuu vähintään kerran vuodessa puheenjohtajan aloitteesta tarkastellakseen sopimuksen yleistä toimintaa. Se voi lisäksi kokoontua aina, kun erityinen tarve vaatii toisen sopimuspuolen pyynnöstä työjärjestyksessä määrättyjen edellytysten mukaisesti. 3. Sekakomitea voi päättää perustaa minkä tahansa työryhmän avustamaan itseään tehtäviensä suorittamisessa. 13 artikla Yhteistyösopimuksen 42-48 artiklan määräyksiä sovelletaan soveltuvin osin tähän sopimukseen. 14 artikla Tätä sopimusta sovelletaan alueella, jolla sovelletaan Euroopan hiili- ja teräsyhteisön perustamissopimusta siinä määrättyjen edellytysten mukaisesti, sekä Egyptin arabitasavallan alueella. 15 artikla Tämä sopimus on laadittu kahtena kappaleena englannin, hollannin, italian, ranskan, saksan, tanskan ja arabian kielellä kaikkien näiden tekstien ollessa yhtä todistusvoimaiset. 16 artikla Tämä sopimus annetaan sopimuspuolten ratifioitavaksi tai hyväksyttäväksi niiden omien menettelyjen mukaisesti, ja ne ilmoittavat toisilleen tätä varten tarvittavien menettelyjen suorittamisesta. Tämä sopimus tulee voimaan ensimmäisessä kohdassa tarkoitettujen ilmoitusten tekopäivästä seuraavan toisen kuukauden ensimmäisenä päivänä. Til bekræftelse heraf har undertegnede befuldmægtigede underskrevet denne aftale. Zu Urkund dessen haben die unterzeichneten Bevollmächtigten ihre Unterschriften unter dieses Abkommen gesetzt. In witness whereof, the undersigned Plenipotentiaries have affixed their signatures below this Agreement. En foi de quoi, les plénipotentiaires soussignés ont apposé leurs signatures au bas du présent accord. In fede di che, i plenipotenziari sottoscritti hanno apposto le loro firme in calce al presente accordo. Ten blijke waarvan de ondergetekende gevolmachtigden hun handtekening onder deze Overeenkomst hebben gesteld. >VIITTAUS FILMIIN> Udfærdiget i Bruxelles, den attende januar nitten hundrede og syvoghalvfjerds. Geschehen zu Brüssel am achtzehnten Januar neunzehnhundertsiebenundsiebzig. Done at Brussels on the eighteenth day of January in the year one thousand nine hundred and seventy-seven. Fait à Bruxelles, les dix-huit janvier mil neuf cent soixante-dix-sept. Fatto a Bruxelles, addì diciotto gennaio millenovecentosettantasette. Gedaan te Brussel, de achttiende januari negentienhonderd zevenenzeventig. >VIITTAUS FILMIIN> Pour Sa Majesté le roi des Belges Voor Zijne Majesteit de Koning der Belgen >VIITTAUS FILMIIN> For Hendes Majestæt Danmarks dronning >VIITTAUS FILMIIN> Für den Präsidenten der Bundesrepublik Deutschland >VIITTAUS FILMIIN> Pour le président de la République française >VIITTAUS FILMIIN> For the President of Ireland Per il presidente della Repubblica italiana >VIITTAUS FILMIIN> Pour Son Altesse Royale le grand-duc de Luxembourg >VIITTAUS FILMIIN> Voor Hare Majesteit de Koningin der Nederlanden >VIITTAUS FILMIIN> For Her Majesty the Queen of the United Kingdom of Great Britain and Northern Ireland >VIITTAUS FILMIIN> LIITE Luettelo sopimuksen 1 artiklassa tarkoitetuista tuotteista >TAULUKON PAIKKA>